Številka: 477-278/2023-3130-19

Datum: 11. 7. 2024

Republika Slovenija, Ministrstvo za javno upravo, Tržaška cesta 21, Ljubljana, na podlagi 52. v povezavi s 77. členom in druge alineje 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), [79/18](http://www.uradni-list.si/1/objava.jsp?sop=2018-01-3797) in [78/23](http://www.uradni-list.si/1/objava.jsp?sop=2023-01-2479) – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

objavlja

**NAMERO ZA PRODAJO TOVORNEGA VOZILA - FURGON**

**PEUGEOT PARTNER 1.6 / HDI, leto izdelave 2011, VIN: VF37N9HXCBJ523715**

**PO METODI NEPOSREDNE POGODBE**

1. Naziv in sedež upravljavca, ki prodaja

Ministrstvo za javno upravo, Tržaška cesta 21, 1000 Ljubljana.

1. Opis predmeta prodaje[[1]](#footnote-1)

|  |  |
| --- | --- |
| Predmet | Vozilo |
| Vrsta | TOVORNO VOZILO - FURGON |
| Znamka/model | PEUGEOT PARTNER 1.6 / HDI |
| Leto izdelave | 2011 |
| VIN št. | VF37N9HXCBJ523715 |
| Barva vozila | Bela |
| Vrsta goriva | Dizel |
| Moč in prostornina motorja | 66,2 kW, 1560 ccm |
| Datum prve registracije | 08. 04. 2011 |
| Št. prevoženih kilometrov | 190.985 |
| Poškodbe vozila | - na več mestih vozila vidna rja (glej fotografije),  - notranjost vozila rahlo zamazana (glej fotografijo),  - zamegljena (»mlečna«) stekla žarometov,  - manjše vidne udrtine kot posledica toče,  - notranje obloge in sedeži so obrabljeni, zadaj manjkata dva sedeža,  - slab akumulator. |
| Drugo | Vozilo dalj časa ni bilo v uporabi. |

1. **Ponudbena cena in pogoji pravnega posla**

**Najnižja ponudbena cena** za predmet prodaje iz te namere mora znašati **1.950,00 EUR**.

Predmet prodaje bo po ponujeni ponudbeni ceni prodan tistemu **zainteresiranemu kupcu, ki bo v popolni in pravočasni ponudbi na podlagi te namere oziroma v okviru dodatnih pisnih pogajanj ponudil najvišjo ponudbeno ceno**.

1. Oddaja ponudbe

Zainteresirani kupci za nakup predmeta prodaje lahko oddajo **zavezujočo ponudbo**, ki mora vsebovati:

1. izpolnjen in lastnoročno podpisan Obrazec - ponudba, ki je priloga te objave, ter
2. kopijo veljavnega uradnega identifikacijskega dokumenta (**POZOR** – velja za fizične osebe in s.p.).

Ponudbo naj zainteresirani kupci, s pripisom »**ponudba v zadevi 477-278/2023-3130**«, pošljejo po pošti ali jo osebno dostavijo na naslednji naslov upravljavca:

**Republika Slovenija**

**Ministrstvo za javno upravo**

**Tržaška cesta 21**

**1000 Ljubljana**

**Ponudba mora na naslov upravljavca prispeti oziroma biti dostavljena najkasneje do dne 5. 8. 2024 do 15.00 ure** ![[2]](#footnote-2)

*Vse zainteresirane kupce opozarjamo na spremenjeno poslovanje Pošte Slovenije d.o.o. od dne 1. 7. 2021 dalje. Podrobnejše informacije so dostopne na* [*tej povezavi*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)*:*

[*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne)

1. Obravnava ponudb in nadaljnji postopek

Ponudbe, ki bodo na naslov upravljavca prispele oziroma bile dostavljene po izteku roka, in nepopolne ponudbe bodo izločene iz nadaljnjega postopka prodaje.

V kolikor bo v roku na naslov upravljavca prispelo oziroma bilo dostavljenih več popolnih ponudb, bodo s temi ponudniki izvedena **dodatna pisna pogajanja** o ceni in o morebitnih drugih pogojih pravnega posla.

Ponudniki bodo o rezultatih prejetih ponudb obveščeni na njihov elektronski naslov najkasneje sedem dni po zaključenem zbiranju ponudb na podlagi te namere oziroma v okviru dodatnih pisnih pogajanj.

1. Sklenitev pogodbe, kupnina in prenos lastništva

V kolikor najugodnejši ponudnik na podlagi zavezujoče ponudbe po pozivu ne podpiše pogodbe ali predmeta prodaje v roku iz pogodbe ne prevzame, se mu zaračunajo stroški hrambe predmeta prodaje od dneva izteka roka za podpis pogodbe oziroma roka prevzema predmeta prodaje. Stroški hrambe znašajo 3,60 EUR na dan (cena z vključenim DDV).

Kupec mora **kupnino plačati v osmih dneh po sklenitvi pogodbe** z nakazilom na transakcijski račun in s sklicem, ki bosta navedena v prodajni pogodbi.

Plačilo celotne kupnine v navedenem roku je bistvena sestavina pravnega posla. V kolikor kupnina ni plačana v postavljenem roku, se pravni posel šteje za razvezan po samem zakonu.

Vse morebitne stroške v zvezi z izvedbo prodajne pogodbe in prenosom lastništva bo nosil kupec.

1. Opozorila

Predmet se prodaja po **načelu videno – kupljeno**, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Upravljavec lahko do sklenitve pravnega posla, brez odškodninske odgovornosti, postopek prodaje ustavi.

1. Obvestilo posameznikom po 13. členu Splošne uredbe o varstvu podatkov (GDPR)

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na [tej povezavi](https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf):

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>

1. Dodatna pojasnila in ogled

Predmet prodaje je v hrambi pri A.N.B. Trade d.o.o., Spodnje Stranice 11, 3206 Stranice in si ga je na lokaciji mogoče ogledati v obdobju od 29. 7. do 31. 7.  2024, in sicer med 10:00 in 12:00 uro. Vsi zainteresirani kupci se morajo za ogled najaviti vsaj en dan pred predvidenim datumom ogleda na elektronski naslov [info@anbtrade.si](mailto:info@anbtrade.si).

Ponudniki lahko postavijo vprašanja in zahteve za dodatna pojasnila kontaktni osebi pri upravljavcu, Ludvik Štritof, in sicer na elektronski naslov [ludvik.stritof@gov.si](mailto:ludvik.stritof@gov.si) ali na telefonski številki 01/ 478 84 70.

mag. Franc Props

minister

Fotografije predmeta prodaje:











Priloga: Obrazec - ponudba

1. Fotografije predmeta prodaje so priložene na dnu te namere. [↑](#footnote-ref-1)
2. Datum oddaje ponudbe se ne šteje kot datum prispetja pravočasne ponudbe. [↑](#footnote-ref-2)